NaiveNeuron/SloPal huggingface dataset:
Kleinert, Dana, poslankyňa NR SR (2024-01-10):
Ďakujem. Mňa osobne tiež, pán Pročko, zaujíma, ako dopadne toto hlasovanie, pretože napríklad financovanie politických strán a ich kontrola je naozaj dôležitá vec. Je to signál, že sme vo férovej a civilizovanej krajine, to, ako politické strany alebo kandidáti, kandidátky si financujú svoju kampaň. A zároveň by som tým chcela apelovať na akékoľvek ďalšie kampane koaličných strán, aby, ale vlastne všetkých strán, či kandidátov a kandidátiek, aby už prestali s rôznymi svojimi arogantnými úhradami na transparentné účty, kde každému trochu príčetnému človeku je jasné, ako tam asi interne tie transakcie bežia. Snáď sa aj raz vy budete môcť naozaj úprimne hrdiť kampaňou, ktorá bude jasná, transparentná a s ktorou sa dostanete na úroveň civilizovanej Európy. Jedine, že by ste to smerovali nahlas a národne do Ruska či Maďarska. Ale ja opäť verím, opäť raz v ďalšom hlasovaní tohto parlamentu, že niekto z poslancov a poslankýň koalície bude voliť podľa svojho svedomia, ktoré sa v ňom možno ozve. Veď je to voľba tajná, tak sa šéf možno nemusí presne dozvedieť, kto z vás to bol, veď viete, že teda v ktorom sa z vás ozval presne ten hlas volajúci po férovom a profesionálne zdatnom kandidátovi. Poďte to skúsiť. Ono je to dosť osviežujúci pocit, keď viete, že nie ste iba oddané bábky slúžiace egoizmu pár ľudí. Ono aj váš život môže zrazu dostať úplne iný zmysel, nevraviac o tom, že tu nemáte byť za seba kvôli moci a peniazom svojim, ale že zastupujete ľudí. Ono je to veľká zodpovednosť, tak nám ukážte, že k nej viete aj dozrieť. Ďakujem. (Potlesk.)
Paška, Pavol, predseda NR SR (2013-10-22):
(Hlasovanie.) 138 prítomných, 61 za, 45 proti, 32 sa zdržalo. Návrh sme neschválili.
Kollár, Boris, poslanec NR SR (2019-09-19):
Ďakujem velice, Peter, za vystúpenie. Ja by som k nemu povedal len toľko, že ani Petrove vystúpenie, ani moje nie je útok na pani ministerku Sakovú, lebo principiálne nemáme absolútne žiadne problémy, ako vedie ministerstvo. Ani ju nenapádame, lebo si myslíme, že je to dobrý odborník, slušný človek. Rovnako môžem aj tu pred všetkými povedať, že aj s tou Threemou s tým Kočnerom stála na správnej strane, neni na nej jeden biľak. A som presvedčený, že, pani ministerka, ani vy toto ste nepriniesli, lebo ste chceli. Ste matkou, máte dieťa, tak isto nechcete, aby bolo ohrozené týmito 18-ročnými deťmi s kamiónmi v rukách. Takže asi ste boli dotlačená vládou, ale cez to všetko by som vás chcel možno ako matku poprosiť, aby ste sa na tento zákon pozreli a možno využili tú možnosť, ktorú spomínal pán Muňko, a urobili trochu pri tom nejakom pozmeňovacom návrhu zákona, aby sa to sprísnilo, aby sme naozaj chránili tie, tie naše rodiny. Ďakujem velice pekne.
Paška, Pavol, predseda NR SR (2013-11-27):
(Hlasovanie.) 143 prítomných, 85 za, 6 proti, 51 sa zdržalo, 1 nehlasoval. Schválili sme novelu zákona č. 600 o prídavku na dieťa. Vážené pani poslankyne, vážení páni poslanci, odhlasovali sme prerokované body. Vyhlasujem krátku prestávku do 17.25 hodiny a budeme pokračovať v rokovaní. (Krátka prestávka.) (Po prestávke.)
Jurinová, Erika, podpredsedníčka NR SR (2014-01-31):
Ďakujem pekne. Vážené kolegyne, kolegovia, ďakujem vám. Prerušujem dnešný deň 29. schôdze. Stretneme sa v utorok o deviatej. Budeme pokračovať týmto prerušeným bodom programu. Pekný víkend vám prajem. (Prerušenie rokovania o 14.05 hodine.)
Šefčík, Marek, poslanec NR SR (2021-04-01):
Ďakujem pekne. Pán Susko, vy ste tam hovorili o tom, že tie antigénové testy a vlastne, pardon, o antigénových testoch už vám povedala kolegyňa Pleštinská. Ale vy ste hovorili aj o tom, že ten núdzový stav by mal byť na najpostihnutejšie regióny alebo tak nejak ste to chceli lokalizovať. No, ja som rád, že Ústavný súd rozhodol aj o tom a prečítam z toho uznesenia. Podľa záveru Ústavného súdu na celom území Slovenska je prítomná hrozba epidémie a v dôsledku toho je prítomné aj ohrozenie života a zdravia osôb. A teraz citujem: „Ústavný súd je toho názoru, že vláda preto disponovala náležitým skutkovým stavom, pre prijatie napadnutého uznesenia disponovala aj náležitým právnym základom, ktorý vyplýva z ústavného zákona o bezpečnosti štátu.“ Tá posledná veta, to uviedol sudca spravodajca Martin Vernarský. Takže žiadna špekulácia o tom, že by sme tu mali nejaké lokality napadnuté. Áno, sú, ale ľahko sa to môže preklopiť z jednej do druhej lokality, ľahko sa to môže zhoršiť. A Ústavný súd tiež vyriekol, že tá epidemická situácia je komplexne na celom Slovensku nie dobrá stále. A ešte jedna vec, že bude tu rozprava možno o všelijakých odborníkoch, ale, pán Susko, ústavnoprávny výbor a zdravotnícky výbor, tie to dostali za úlohu, aby to posúdili. A odobrili to, treba ten núdzový stav podporiť. Ďakujem.
Hrnčiar, Andrej, podpredseda NR SR (2017-11-30):
Posledným vystupujúcim v rozprave je pán poslanec Sloboda.
Kamenický, Ladislav, poslanec NR SR (2022-09-27):
Ďakujem pekne. Pán predseda Robert Fico, chcem ti poďakovať za to, že si ukázal tú inú tvár alebo iný pohľad na to, ako to, čo počúvame každý deň v slovenských médiách. Jedna vec, ja som sa tiež vyjadroval k tomu, že v podstate mier skutočne sa stáva ako keby zakázaným slovom a slovo vojna sa skloňuje vo všetkých pádoch všade. Chcem upozorniť na to, ja som absolútne proti, proti akejkoľvek vojne – či z jednej, alebo z druhej strany – a ja si neželám skutočne, aby sme skončili tak, že tu bude chudoba, že tu bude marazmus, že ľudia budú utekať, budú sa báť vyjsť na ulicu. Ak je toto cieľom, tak potom áno, potom tá vojna je ten prostriedok, ktorý nás k tomuto dopracuje. Ďalej si spomínal, že vojna je výhodná pre Spojené štáty. Chcem upozorniť na jednu vec. Ja už som to tu dnes počul, že áno, na zbrojenie 2 % je málo, treba dávať viacej. Tento štát v rozpočte minul pomaly všetky peniaze, ktoré mal na zbrane, ale na investície sme nedali ani 40 % toho, čo bolo naplánované v štátnom rozpočte. A investície sú budúcnosť, nie to, že minieme všetky peniaze na zbrane. Toto momentálne je stav. Profitujú z toho, samozrejme, zbrojárske firmy. Na druhej strane, keď si, dnes už počúvam také informácie, že európske firmy padajú ako domino a budú sa sťahovať do Spojených štátov. Takže my budeme všetko kupovať zo Spojených štátov alebo ako chceme dopadnúť v Európe? Európa sa rúti do obrovského marazmu a, áno, ľudia majú obrovské problémy, viac sa o tom hovorí, ale firmy majú ešte väčšie problémy. A poviem otvorene, táto vláda neurobila nič a už je neskoro. Tie firmy nám popadajú a presunú sa niekam inam. Ďakujem pekne.
Blaha, Ľuboš, podpredseda NR SR (2024-06-11):
Pán poslanec Pročko, nech sa páči, reakcia.
D. Čaplovič, podpredseda vlády SR: (2008-05-21):
Predovšetkým pán Ivančo, súkromné centrá voľného času v základných umeleckých školách, v materských školách, ktoré boli v originálnych kompetenciách. Urobila sa zásadná chyba, a to vy veľmi dobre viete, že tie boli financované cez ministerstvo financií a ministerstvo školstva priamo zo štátu a tie školy, ktoré boli v originálnych kompetenciách miest a obcí boli financované z rozpočtu obcí. A preto vznikla situácia, že sa to preklopilo a že väčšinou nám vznikali  nové a nové súkromné školy. Však si to priznajme, že takým to bolo len preto, aby si ušetrili peniaze obce často, a ja to poviem úprimne, ja som to povedal aj pánu Sýkorovi, aby sa to preklopilo. Toto bol problém, ktorý sa musíme snažiť, samozrejme, riešiť. Ja nebudem reagovať na pani Rosovú, pretože naozaj tie analýzy, ktoré mám a sú porovnávacie, samozrejme, hovoria aj o Holandsku, ale ja hovorím o tých najlepších číslach, ktoré sú práve v severských krajinách. A keď už hovoríme o tom, čo hovorila pani Biró, že sa niečo centralizuje a že o žiakoch má rozhodovať rodič, nuž tak potom naozaj zabaľme sa a nech rodičia potom aj učia, ak má takýto prístup byť realizovaný. Myslím si, že cesta napríklad vo Veľkej Británii, kde sa niektoré veci začali centralizovať, je správna, pretože im padalo školstvo v regiónoch a museli zachovať isté štátne štandardy a štátne záujmy v tejto oblasti, ktoré zvýšili na tých 60 až  70 %. Ak som hovoril, nehovoril som o Fínsku, hovoril som o Švédsku. Ak som hovoril o úradnom jazyku, o užívaní úradného jazyka, nehovoril som to v súvislosti s tým, ale hovoril som o počte hodín, ktoré sa tam učia, a pán Haberly, štátny sekretár to jasne zadefinoval.
V. Novotný, poslanec: (2008-05-14):
Čo sa týka vystúpenia pani poslankyne Sabolovej, možno by som ho chcel podporiť znovu takou myšlienkou, že naozaj Ústava Slovenskej republiky hovorí o tom, že ľudský život je hodný ochrany od počatia. A tento zákon k tomu vedie. Vedie k zvýšeniu ochrany ľudského života už od počatia, pretože si myslím, že čím bude mať tehotná žena viacej informácií, čím bude informovanejšia, tým sa bude vedieť zodpovednejšie rozhodnúť v tejto veľmi ťažkej otázke života a smrti a informovanosť ženy je určite súčasťou zvýšenia ochrany ľudského života od počatia. Takže aj preto podporím tento poslanecký návrh zákona. A myslím si, že získa dostatočnú podporu v pléne Národnej rady, aby sme o ňom mohli diskutovať aj v druhom čítaní. Ďakujem pekne.
Hrnčiar, Andrej, podpredseda NR SR (2016-09-13):
Pani poslankyňa Remišová.
F. Petrák, poslanec: (2002-08-20):
J. Migaš, predseda NR SR: Hlasujeme o treťom pozmeňujúcom návrhu, hlasujeme. Hlasujeme o treťom, to je dodatok k tlači, ako som už povedal, 1640a. Gestorský výbor odporúča neschváliť. (Hlasovanie.) Prítomných je 114 poslancov, za 20, proti 53, zdržalo sa 40, nehlasoval 1. Ani tento návrh sme neschválili. Ďalší.
P. Paška, predseda NR SR: (2008-05-21):
(Hlasovanie.) 142 prítomných. Všetci boli za. Konštatujem, že sme schválili uznesenie k správe o výsledku hospodárenia Národnej banky . Teraz pani poslankyňa Laššáková uvedie hlasovanie o návrhu uznesenia o správe o činnosti prokuratúry Slovenskej republiky za rok 2007 (tlač 591). Máte slovo.
I. Šulaj, poslanec: (2005-10-27):
Teda v tomto prvom pozmeňujúcom a doplňujúcom návrhu sú uznaní aj platitelia dane z pridanej hodnoty, tak ako som vysvetľoval v predchádzajúcej časti, a je rozšírený aj o príjmy z poľnohospodárskej výbory, lesného a vodného hospodárstva, ktorý môže uplatniť daňovník vo výške paušálne výdavky 80 %.
P. Hrušovský, podpredseda NR SR: (2002-06-27):
Otváram rozpravu. Pán poslanec Mikloško sa hlási do rozpravy ako jediný ústne prihlásený. Končím možnosť ďalších prihlášok. Nech sa páči, pán poslanec Mikloško.
Hort, Milan, podpredseda NR SR (2010-10-20):
Ďakujem. Do rozpravy sa ďalej prihlásila pani poslankyňa Jana Vaľová. Nech a páči.
Baláž, Vladimír, poslanec NR SR (2019-10-25):
Ja iba ďakujem za všetky faktické poznámky. Ďakujem.
Lebocký, Tibor, poslanec NR SR (2014-05-27):
Nasleduje hlasovanie o bode č. 21.
Žitňanská, Lucia, podpredsedníčka vlády a ministerka spravodlivosti SR (2017-10-12):
Pán predsedajúci, ďakujem veľmi pekne. Vážené dámy, vážení páni, pokračujeme plnením programového vyhlásenia vlády, tentokrát novelou zákona č. 513/1991 Obchodného zákonníka. A skočím v zásade rovno k veci, to, čo je asi najpodstatnejšie v tejto novele Obchodného zákonníka, a síce tým základným cieľom je skončiť so špekulatívnymi likvidáciami obchodných spoločností. A teraz v poslednom období nielenže máme bilbordy, ktorými niektorí podnikatelia lákajú na svoje služby, že zabezpečia zlúčenie firiem v priebehu veľmi krátkeho času, a tým zlikvidovanie niektorých firiem, ale mne avizovalo množstvo kolegov z advokátskych kancelárií, že dostávajú podnikatelia aj kancelárie emaily s ponukami: „zlikvidujeme vám firmu za týždeň“, a teraz tesne pred schválením v druhom čítaní dokonca so zľavami sa to ponúka. Rozprávala som sa s kolegami právnikmi z bánk, tí mi avizovali, že to začína byť ako hromadný jav a problém aj pre banky v rozsahu, s ktorým sa v minulosti nestretli v takom rozsahu. Takže je zrejmé, že bolo treba si priznať, že v systéme je chyba, a ja verím, že novela Obchodného zákonníka prináša riešenie, ktoré zužuje podstatným spôsobom priestor pre obchádzanie štandardného spôsobu likvidácie alebo štandardného mechanizmu podľa zákona o konkurze a reštrukturalizácie pri likvidáciách spoločností. Zároveň právna úprava posilňuje právnu úpravu zodpovednosti, zodpovednosti štatutárnych orgánov, ale aj spoločníkov, resp. ovládajúcich spoločníkov, najmä vo väzbe na situácie, kedy či už štatutárny orgán nedá návrh na vyhlásenie konkurzu včas. Snažíme sa postihnúť tie situácie, kedy práve v období pred štandardným procesom konkurzu sa vyťahuje majetok z obchodných spoločností a do konkurzu idú obchodné spoločnosti prakticky len so svojimi záväzkami. To sú situácie, kde si myslíme, že zodpovednosť štatutárnych orgánov, ovládajúcich spoločníkov či faktických riaditeľov je namieste. Ja som rada, že počas prerokuvávania tohto návrhu zákona v parlamente aj v rámci výborov bolo cítiť širokú podporu pre túto právnu úpravu. Vnímam to tak, že tá snaha hľadať riešenie a vylepšiť ten návrh zákona tiež bol zreteľný naprieč politickým spektrom. A v zásade teší ma aj zhoda, ktorá vznikla na pôde ústavnoprávneho výboru, tú problematiku fúzií zastaviť čo najskôr z podnetu pána poslanca Baránika. Takže ja v tejto chvíli po tých mnohých debatách, ktoré sme mali na tému tejto novely Obchodného zákonníka, si dovolím len požiadať o prerokovanie tohto návrhu zákona v druhom čítaní v pléne a o podporu tohto návrhu zákona. Ďakujem pekne.
B. Bugár, podpredseda NR SR: (2003-11-11):
(Hlasovanie.) Prítomných 126 poslancov, za návrh 83, proti nikto, zdržalo sa 41, nehlasovali 2. (Potlesk.) Konštatujem, že aj bod B zo spoločnej správy sme schválili. Nech sa páči.
Žiga, Peter, podpredseda NR SR (2024-05-21):
(Zaznievanie gongu.) Vážené panie poslankyne, vážení páni poslanci, podľa schváleného programu pristúpime k rokovaniu o návrhu poslancov Jána Richtera, Róberta Puciho a Andreja Danka na prijatie uznesenia Národnej rady k atentátu na predsedu vlády Slovenskej republiky Roberta Fica. Návrh má parlamentnú tlač 305. Dávam slovo poslancovi Jánovi Richterovi, aby návrh uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Jána Richtera, Róberta Puciho a Andreja Danka na prijatie uznesenia Národnej rady Slovenskej republiky k atentátu na predsedu vlády Slovenskej republiky Roberta Fica , tlač 305.)
J. Ivančo, poslanec: (2007-11-29):
Ďakujem pekne.
P. Paška, predseda NR SR: (2007-12-06):
Vyhlasujem rozpravu za skončenú. Prerušujem rokovanie o tomto bode programu. A budeme pokračovať odsúhlasenou zmenou rokovaním v druhom čítaní o vládnom návrhu zákona o pomoci poskytovanej z fondov Európskeho spoločenstva , je to tlač 428. Pán podpredseda vlády Dušan Čaplovič odôvodní návrh.
Paška, Pavol, predseda NR SR (2014-06-05):
Pani poslankyňa Tomanová.
Blanár, Juraj, podpredseda NR SR (2022-05-19):
Pán poslanec Lehotský s faktickou poznámkou.
Laššáková, Jana, podpredsedníčka NR SR (2014-12-12):
S reakciou pani podpredsedníčka Jurinová, nech sa páči.
Gašpar, Tibor, podpredseda NR SR (2024-10-29):
Ďakujem. Otváram všeobecnú rozpravu. Konštatujem, že do rozpravy som dostal dve písomné prihlášky, za klub Kresťanskodemokratického hnutia Peter Stachura, pán poslanec, a za Progresívne Slovensko pán poslanec Dvořák. Takže dávam slovo pánovi poslancovi Stachurovi, nech sa páči.
Nemec, Richard, poslanec NR SR (2022-10-05):
Ďakujem, pán predsedajúci. Lukáš, ja by som sa ti chcel poďakovať, lebo bol som na jednom stretnutí, aj keď nie som právnik, so svojou asistentkou, kde naozaj táto téma je obrovsky komplikovaná a, samozrejme, samozrejme, je to len v prvom čítaní a dá sa to, dá sa to precizovať, dá sa to upravovať. A keď už sme tu na tej politickej, ako pán Dostál povedal, tak myslím si, že tento zákon, tá hmotná zodpovednosť by sa naozaj mala riešiť na tej odbornej, kde aj v strane SaS sú skúsení ľudia na to, aby, aby na tento zákon pomohli. A pán Dostál k vám, k vám asi nemám nejaké slová, aj keď si vás vážim, ale to, čo tu predvádzate a mantra Igor Matovič vás valcuje pre vaše odborné... (Prerušenie vystúpenia predsedajúcim.)
Verešová, Anna, poslankyňa NR SR (2016-09-07):
Vážený pán predsedajúci, vážená pani ministerka, kolegovia a kolegyne, už viac povedala aj moja kolegyňa predrečníčka. Pozerala som sa na tento vládny zákon aj z pozície toho, že som niekoľko takýchto projektov napísala a žiadala z rôznych dotačných schém, z rôznych rezortov, aj som ich realizovala, aj som ich vyúčtovala, takže viem sa pozrieť na to aj z tejto strany. Ja sa tiež teším a vítam, že naozaj konečne agenda ľudských práv prechádza aj na ministerstvo spravodlivosti aj s týmto dotačným systémom, s touto schémou. Musím aj oceniť to, že účel dotácie je naozaj veľmi široko rozpísaný, od a až po m. Naozaj sa snažili, myslím, postihnúť všetko to, čím môžeme prispieť k ochrane ľudských práv a základných slobôd, od vzdelávania, prevencie až po naozaj reálne aktivity. Na čo by som veľmi chcela dať taký dôraz a možno aj také upozornenie alebo aj žiadosť vám, pani ministerka, aby naozaj žiadosti, tak ako je to v § 6, vyhodnocovala komisia, ktorú budete zriaďovať, a aby naozaj tá komisia sa skladala z odborníkov. Váš rezort je vlastne týmto zákonom úplne na začiatku, čo sa týka poskytovania finančných prostriedkov, dotácií, a to znamená teda, že bez aj akejkoľvek nejakej škvrny, kauzy, nejakej nespravodlivosti či klientelizmu, omylov, a preto je tento zákon určite potrebný. Ale chcem vás požiadať, vyzvať k tomu, aby naozaj boli nástroje, tie aplikačné nástroje nastavené úplne na začiatku, lebo je na začiatku tento dotačný systém. Takže áno, viem, že najdôležitejší pri tom sú ľudia. Že môže byť veľmi dobre popísaný zákon, môže byť veľmi dobre urobená vyhláška, ale najdôležitejší sú ľudia, ktorí budú aplikovať túto vyhlášku do praxe. Takže ja som skôr prišla s tým, že chcem vás povzbudiť, aby ste boli ukážkovým rezortom pri rozdeľovaní finančných prostriedkov, to znamená peňazí daňových poplatníkov, občanov Slovenskej republiky v rámci dotácií v oblasti ľudských práv. A chcem zdôrazniť, že členovia komisie by mali rozhodovať odborne, spravodlivo a objektívne. A mali by to byť členovia, mali by to byť ľudia, ktorí majú prax, majú činnosť za sebou v tých oblastiach, ktoré budú posudzovať z rôznych spektier. A tak teda síce v dôvodovej správe hovoríte aj o tom, že bude mať negatívny vplyv na rozpočet, ale ja verím, že môžeme práve týmto aj nastaviť taký lepší, lepšiu krajinu alebo teda v ochrane ľudských práv a základných slobôd aby sa to v našej krajine naozaj zlepšilo. Takže ja vám prajem a budem to aj nejakým spôsobom dozorovať, že ako celý ten systém pôjde, ako ho nastavíte. Takže všetko dobré.
P. Hrušovský, predseda NR SR: (2005-10-25):
M. Maxon, poslanec: Ďakujem pekne za slovo. Vážený pán predseda, vážené panie poslankyne, vážení páni poslanci, dovoľte mi, aby som navrhol zmenu programu. Ako deväťdesiaty šiesty bod prerokovať návrh na prijatie uznesenia Národnej rady Slovenskej republiky, ktorým Národná rada Slovenskej republiky vytvára Výbor Národnej rady Slovenskej republiky k problematike výstavby kórejských investorov Kia Motors a Hyundai Mobis. Ten návrh máte v písomnej podobe. Súčasne, pokiaľ by tento návrh ctená snemovňa neakceptovala, tak žiadam o podporu môjho druhého návrhu, aby vláda Slovenskej republiky predložila správu vlády o problematike výstavby kórejských investorov Kia Motors a Hyundai. Dovoľte mi predložiť ešte jeden procedurálny návrh. Môj procedurálny návrh znie, aby o bodoch 34...
A. Belousovová, podpredsedníčka NR SR: (2007-05-16):
Slovo má pani poslankyňa Sabolová.
Chren, Martin, poslanec NR SR (2014-07-02):
Môj posledný argument. A budem stručný. Ministerstvo klame, keď tvrdí, že už dnes sa voda mohla vyvážať, a preto muselo prijať tento zákon. Nie je to pravda. Voda je z ústavy majetkom Slovenskej republiky, a preto nikto tú podzemnú vodu nemôže vo veľkom ťažiť a vyvážať. Bez povolenia štátu ju nemožno ani vo veľkom ťažiť, určite nie v tom objeme tisícok litrov za sekundu. Všetky oprávnenia na ťažbu podzemných vôd vydáva štát, vydáva ich vodárenským spoločnostiam. A v každom tom oprávnení je jasne napísané, na aký účel môžu tieto vodárenské spoločnosti vodu ťažiť. Tým hlavným a do veľkej miery jediným účelom ja zásobovanie obyvateľstva pitnou vodou. Akákoľvek vodárenská spoločnosť, ktorá má povolenie ťažiť vodu, ak by ju vyťažila a v tankeroch alebo vodovom posielala do zahraničia, porušila by podmienky svojho oprávnenia. Som presvedčený, že na základe súčasnej legislatívy žiaden orgán vodnej správy nemá ani právo udeliť povolenie ťažiť vodu na účely jej predaja do zahraničia, pretože štát môže konať len v rámci toho, čo mu zákon dovoľuje. A zákon dnes nedovoľuje vydať takéto povolenie. Čiže celý argument o tom, že tento zákon a pravidlá musíme prijať, je bluf. Nič také prijať nemusíme. A potvrdil to aj samotný pán minister v decembri minulého roka, keď na veľký tlak občianskych aktivistov povedal, že, dobre, obchodovanie s vodou teda zo zákona vyhodíme. Dal ten prísľub pred Vianocami, nesplnil ho a dnes je zákon predložený v Národnej rade aj s obchodovaním s vodou do zahraničia. Na záver mi dovoľte len povedať, že tento zákon je presne tým príkladom zákona, keby aj ľudia, ktorí sa o politiku nezaujímajú by mali zbystriť pozornosť, pretože ak sa nám nepodarí zastaviť tento kšeft a tento obchod, tak už potom na Slovensku nebude mať zmysel asi nič. Ďakujem vám veľmi pekne za pozornosť. (Potlesk.)
J. Brocka, poslanec: (2010-05-25):
Ja som dnes bol druhýkrát šokovaný z vašich, ani nie z vašich vystúpení, ale z vašich poznámok by the way. Vy ste povedali, že tento parlament nadsluhuje. Pán minister, tento parlament nenadsluhuje. Tento parlament vás bude kontrolovať až do 12. júna. Aj vás, aj túto vládu. Je to naša povinnosť voči občanovi. Ja viem, že niekedy by sa vám to menej hodilo, napríklad aj v diskusii o Grécku, lebo vtedy ste mali druhú poznámku, pri ktorej som takisto spozornel, keď ste sa vyjadrili, a bolo to v médiách, že ako by sme vyzerali, keby sme v Bruseli reagovali inak. Pán minister, prosím vás, to naozaj vy tak zastupujete Slovensko, že sa pýtate sám seba, ako by ste vyzerali? Čo ma po tom, ako by som vyzeral, keď je mojou povinnosťou brániť záujmy tejto krajiny! Pán minister, my vás budeme kontrolovať aj pri kšeftoch vašej koalície, osobitne vašej strany. O tom budeme tiež, radi by sme diskutovali. Do 12. júna ja na to mandát mám, pán minister. (Potlesk.)
Hrnčiar, Andrej, podpredseda NR SR (2016-12-06):
Pán poslanec Marosz.
Brocka, Július, poslanec NR SR (2013-06-17):
Pán minister, aj ja oceňujem časť vášho vystúpenia, ako hovoril aj pán poslanec Martvoň. A ja oceňujem tú časť, keď ste v úvode povedali, že ste rád, že je táto schôdza. To je tak odkaz aj pánu Čížovi, aj pánu Martvoňovi, že pán minister je rád, na rozdiel od vás, že táto mimoriadna schôdza je. Takisto ja oceňujem, čo ste povedali, že čo ste už urobili, ako ste súčinný s orgánmi činnými v trestnom konaní v týchto podozreniach z tunelovania a rozkrádania štátneho majetku tými tajnými. Potiaľto je to v poriadku a to vám nikto z opozície nevyčíta, pán minister. Ale problém je v inom, že z tajných služieb unikajú materiály tak, že to je celosvetová hanba, medzinárodný škandál. A ďalej, že tí podozriví, ktorí sú z toho rozkrádania, sú stále na dôležitých riadiacich funkciách a títo by to mali vyšetriť. Pán minister, toto je problém. V prvom rade to je váš problém. Ako ak chcete zabezpečiť transparentné vyšetrenie tohto podozrenia, tak ľudia, na ktorých je tieň podozrenia, proste nemôžu počas vyšetrovania sedieť na svojich stoličkách, aby to vyšetrovanie marili. To je, pán minister, nonsens.
Laššáková, Jana, podpredsedníčka NR SR (2013-06-05):
Pán poslanec, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský výbor ústavnoprávny, pánovi poslancovi Gálovi. Nech sa páči, pán spravodajca, máte slovo.
Remiášová, Anna, poslankyňa NR SR (2021-05-06):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-11-09):
Pán poslanec Andreánsky.
E. Angyalová, poslankyňa: (2004-05-26):
Za tretí bod sa vkladá štvrtý bod, ktorý znie: „4) V § 128 ods. 6 sa slová v ods. 5 písm. c) nahrádzajú slovami v ods. 5 písm. c) a d). Doterajší štvrtý bod až šiesty bod sa označuje ako piaty bod až siedmy bod.“ Doplnenie nového bodu sa navrhuje v nadväznosti na rozšírenie okruhu osôb, za ktoré štát platí poistné na dôchodkové poistenie v treťom bode návrhu zákona. Ide v podstate o legislatívnotechnické spresnenie a vylepšenie návrhu. Prosím vás o podporu. Ďakujem pekne.
Hrnčiar, Andrej, podpredseda NR SR (2016-12-08):
Poslanec Kotleba.
Laurenčík, Milan, podpredseda NR SR (2021-05-10):
Na faktické poznámky bude teraz reagovať pán poslanec Ľuboš Blaha, nech sa páči.
Tabák, Romana, poslankyňa NR SR (2020-11-04):
Ďakujem, ďakujem. Pekný deň. Vážený pán predsedajúci, vitajte u nás, pán minister, vážené poslankyne, vážení poslanci... (Prerušenie vystúpenia predsedajúcim.)
G. Gál, poslanec: (2002-12-12):
Na voľbu členov Rady Fondu detí a mládeže je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rady Fondu detí a mládeže zvolení Rastislav Dikant, Jozef Mikloško, Peter Šatan, Patrik Krauspe, Ján Šipoš, Peter Vöröš, György Juhász, Peter Matula a Gabriela Kečkéšová. Ďakujem vám pekne za pozornosť. (Potlesk.)
Pellegrini, Peter, predseda NR SR (2024-02-13):
Ďakujem veľmi pekne. Budeme teraz pokračovať návrhmi zákonov z dielne pána ministra financií. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony. Má to tlač 131, návrh na pridelenie výborom je v rozhodnutí č. 130. Pán minister financií, nech sa páči, uveďte tento návrh zákona. [Rokovanie v prvom čítaní o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony , tlač 131.]
Ďuriš Nicholsonová, Lucia, podpredsedníčka NR SR (2017-06-16):
Áno, registrujem. Dávam teraz slovo spravodajcovi, ktorého určil navrhnutý gestorský výbor pre kultúru a médiá, pánovi poslancovi Dušanovi Tittelovi, aby predniesol spravodajskú informáciu k tomuto bodu.
Viskupič, Marián, poslanec NR SR (2022-09-29):
Pán predsedajúci, ďakujem za slovo. Kolega Tomáš Taraba, 37 % detí... rodín má deti v závislom postavení. Potom sú ešte rodiny, ktoré už majú povedzme deti dospelé alebo deti nemajú, ale len 37 % rodín bude benefitovať z... z tej formy pomoci. Ale tu treba povedať, že inflácia proste dopadá na všetkých, a tá línia nemôže byť, že teda máš deti, pomôžeme, nemáš deti, nepomôžeme. Tá línia musí byť úplne inde. My všetci, ktorí sme v nejakom slušnom postavení a vieme infláciu zvládnuť, to musíme zvládnuť sami a krajina, štát musí pomôcť všetkým tým, ktorí to nezvládajú. Tí, ktorí sú zraniteľní, a tu je jedno, že či majú deti, alebo teda majú deti dospelé, alebo nemajú deti. Čiže ten, základné nastavenie tej mantry toho balíčka je úplne zlé. Pomáha aj tým, ktorým nie je to potrebné, ale čo je horšie, nepomáha tým, ktorí to veľmi, veľmi potrebujú. Toto je, štát nikdy nebude mať dostatok peňazí, aby vykryl celú infláciu. To sa jednoducho nedá. Ďalšia vec. Ja nerozumiem proste tomu obratu. Krstný otec všetkého obmedzovania slobody, všetkého zatvárania krajiny, všetkých plošných testovaní je Igor Matovič, tak to je a ty dneska po štrnástich hlasovaniach za odvolanie akéhokoľvek člena vlády, po dvoch hlasovaniach priamo za odvolanie Igora Matoviča proste absolútne nekonzistentne meníš názor a teraz toho, koho vlastne kritizuješ samotného v tom prejavy... prejave, ho teraz ideš podporovať. Ja mám len jednu otázku. Čo je teda tým skutočným dôvodom, aby si po takýchto štrnástich hlasovaniach takto ten svoj názor zmenil? A keď ho, keď proste podržíš Igora Matoviča vo funkcii, ako sa tým priblížiš k tvojmu cieľu, ktorý teda máš deklarovaný cieľ, že predčasné voľby? Veď ty nijak tomu cieľu nepomôžeš. To ťa nepriblíži k nemu ani o jeden maličký krok. Ďakujem.
Mihál, Jozef, poslanec NR SR (2019-10-22):
Ďakujem, pán predsedajúci. Ďakujem, pán predkladateľ, s takto predloženým upraveným oproti tomu, čo ste vo štvrtok mali pripravené, s takto upraveným pozmeňovacím návrhom ja osobne súhlasím, čiže oceňujem to, že ste na základe rozpravy uznali, že je vhodné upraviť, upraviť možnosť spolurozhodovania zamestnanca o tom, či budú využívané rekreačné poukazy alebo „klasicky“ preplatenie príspevku na rekreáciu vo výplate zamestnanca, takže ten bod oceňujem. Dá sa súhlasiť, keď to tak chcete, s tým, aby sa rozšíril okruh osôb aj o rodičov, prečo nie, aj keď zamestnanec sám na rekreácii nebude. Oceňujem, že ste stiahli ten pôvodný návrh, aby nemali právo na príspevok zamestnanci na materskej alebo rodičovskej dovolenke, s tým som veľmi spokojný, som rád, že tá diskusia mala svoj zmysel. A ten posledný bod, predkladanie toho okruhu oprávnených osôb, to je len spresnenie toho, čo vlastne už dnes vyžaduje finančná správa, takže bude dobré, keď sa to dostane do zákona. Čiže ja váš pozmeňovací návrh podporím, budem hlasovať za tento návrh, len, bohužiaľ, pretože stále máte vlastne zmysel zákona v tom, že budú povinné príspevky aj pre malých zamestnávateľov, zákon ako celok podporiť nemôžem. Ďakujem.
Bugár, Béla, podpredseda NR SR (2019-05-15):
Prezentujme sa a hlasujme. (Hlasovanie.) Prítomných 139 poslancov, za 51, proti 7, zdržalo sa 81 poslancov. Návrh nebol schválený. Prosím teraz pána poslanca Sopku, aby uviedol hlasovanie v prvom čítaní o návrhu poslankyne Zimenovej na vydanie zákona, ktorým sa dopĺňa zákon č. 596/2003 Z. z. o štátnej správe v školstve a školskej samospráve, tlač 1448. Nech sa páči. (Hlasovanie o návrhu poslankyne Národnej rady Slovenskej republiky Zuzany Zimenovej na vydanie zákona, ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov , tlač 1448.)
Hort, Milan, podpredseda NR SR (2011-09-07):
Ďakujeme. S faktickými poznámkami na vystúpenie pána poslanca Čaploviča sa prihlásili pán poslanec Martin Poliačik, Ľubica Rošková, Martin Fronc, Peter Zajac, Bibiána Obrimčáková, celkom päť členov parlamentu. Uzatváram možnosť prihlásiť sa s faktickou poznámkou. Slovo má pán poslanec Martin Poliačik. Nech sa páči.
Panáček, Milan, poslanec NR SR (2016-03-23):
Sľubujem. (Potlesk.)
Saloň, Marián, poslanec NR SR (2011-02-08):
Ďakujem pekne. To isté. Výbor na kontrolu činnosti NBÚ po hlasovaní alebo o 12.15 hodine. Ďakujem.
B. Bugár, podpredseda NR SR: (2005-03-17):
Takže najprv pán spravodajca a potom pán Ondriaš.
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 147 poslancov, za 117, zdržalo sa 40. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom, určení gestorského výboru, ako aj lehoty na jeho prerokovanie.
V. Veteška, podpredseda NR SR: (2005-07-06):
Z. Martináková, poslankyňa: A skutočne budeme z tejto pozície vždy vystupovať. Ja poviem otvorene. Keby tu znovu bola daňová reforma s rovnou daňou a, chvalabohu, keby bola ešte nižšia ako 19 %, tak Slobodné fórum za to zahlasuje. Dokonca môžem povedať, že keby tu bola opäť fiškálna decentralizácia, za ktorú sme hlasovali už v opozícii, znovu by sme za ňu zahlasovali. (Reakcie z pléna.) A ja som hovorila o chybách, ktoré sa stali preto, že ministri navzájom svoje kroky nekoordinovali.
Blanár, Juraj, podpredseda NR SR (2023-02-02):
Vyhlasujem všeobecnú rozpravu za uzavretú. Chce sa k rozprave vyjadriť pán navrhovateľ? Nie. Ani pani spravodajkyňa. Konštatujem, že o tomto návrhu budeme hlasovať o sedemnástej hodine dnes. Prerušujem rokovanie o tomto bode programu a postúpime k poslednému bodu, kde je predkladateľ pán poslanec Miloš Svrček. Je to prvé čítanie návrh poslancov Národnej rady Miloša Svrčeka a Jozefa Hlinku na vydanie zákona, ktorým sa dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov. Je to parlamentná tlač 1401. Návrh na pridelenie výborom v rozhodnutí 1469. Nech sa páči, pán poslanec Svrček, uveďte tento návrh zákona. (Rokovanie o návrhu poslancov Národnej rady Slovenskej republiky Miloša Svrčeka a Jozefa Hlinku na vydanie zákona, ktorým sa dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov , tlač 1401.)
Hrušovský, Pavol, podpredseda NR SR (2011-03-24):
Panie poslankyne, páni poslanci, aj vás pod chórusom... (Ruch v sále.) Pán poslanec Glenda, rozpustite diskusný krúžok. Páni poslanci, budeme pokračovať v rokovaní prerušenej 16. schôdze Národnej rady rokovaním o vládnom návrhu zákona o zrušení zákona č. 140/2010 Z. z. o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny . Návrh prerokovávame ako tlač 210. Prosím, aby z poverenia vlády Slovenskej republiky predmetný návrh zákona odôvodnil pán minister vlády Slovenskej republiky a minister hospodárstva Juraj Miškov. Pán minister, máte slovo.
Hrnčiar, Andrej, podpredseda NR SR (2018-06-20):
Mizík.
Viskupič, Marián, poslanec NR SR (2024-06-27):
Ďakujem pekne za slovo. Vážený pán predsedajúci, kolegyne, kolegovia, zápisnica o výsledku verejného hlasovania o návrhu na voľbu kandidátov na sudcu Ústavného súdu Slovenskej republiky, ktoré sa konalo dňa 27. júna 2024, opakovaná voľba. Na verejné hlasovanie o návrhu na voľbu kandidátov na sudcu Ústavného súdu Slovenskej republiky bolo v opakovanej voľbe vydaných a poslanci si osobne prevzali 141 hlasovacích lístkov, teda na opakovanej voľbe bolo prítomných 141 poslancov. Po vykonaní hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu v opakovanej voľbe kandidátov na sudcu Ústavného súdu Slovenskej republiky všetci poslanci odovzdali hlasovacie lístky. Zo 141 odovzdaných hlasovacích lístkov boli 4 neplatné a 137 platných. Podľa platných hlasovacích lístkov overovatelia zistili, že – za pána Antona Dulaka hlasovalo za 0, proti 4, zdržalo sa 133 poslancov, – za pani Martinu Jánošíkovú za 43, proti 3, zdržalo sa 91 poslancov, – za pani Michaelu Královú za 1, proti 34, zdržalo sa 102 poslancov, – za pani Zuzanu Pitoňákovú hlasovalo za 10, proti 4, zdržalo sa 121 poslancov, – za pani Líviu Trellovú hlasovalo za 1, proti 5, zdržalo sa 131 poslancov. Na voľbu kandidátov na sudcu Ústavného súdu Slovenskej republiky je potrebný súhlas trojpätinovej väčšiny všetkých poslancov. Overovatelia konštatujú, že vo verejnom hlasovaní v opakovanej voľbe nebol zvolený ani jeden z navrhovaných kandidátov. Keďže nebol zvolený potrebný počet kandidátov na sudcu Ústavného súdu Slovenskej republiky, vykoná sa nová voľba. Zároveň overovatelia poverili svojho člena Mariána Viskupiča oznámiť výsledok hlasovania Národnej rade Slovenskej republiky. Pán predsedajúci, skončil som. Ďakujem pekne.
Matovič, Igor, podpredseda vlády a minister financií SR (2022-05-20):
Teraz by sa mi tu zišiel Mazurek, ale no čo už. Plat bere, v robote nie je, ale dobre. Chcel som iba pánovi poslancovi Tarabovi povedať z tohto miesta, že vôbec sa nemusí ani on, ani ktokoľvek iný v opozícii obávať, že podporou tohto zákona by nejakým umelým spôsobom udržiaval túto vládu pri živote. Vôbec to nehrozí, nemá to absolútne nič spoločné. Samozrejme, ak teraz nejakým záhadným spôsobom by sa ešte SaS-ke podarilo zablokovať pomoc rodinám, tak bude nás to všetkých mimoriadne mrzieť a budeme hľadať iné spôsoby a iné cestičky, ako to zrealizovať. Ale určite kvôli tomu OĽANO z vlády neodíde, OĽANO z vlády neodchádza, nie sme SaS. To bola taká mimo poznámka, dobre? Takže určite slobodne hlasujte, ktokoľvek. Nič tým nepomôžete, alebo neohrozíte existenciu tejto vlády, ani nepomôžete existencie tejto vlády. Urobíte jedno jediné, pomôžete rodinám. Takže budem veľmi rád, ak tento návrh podporíte. Tuším končí prvé čítanie, uvidíme ako dopadne v utorok hlasovanie a tak ďalej. A pevne verím, že budúci týždeň si všetci povieme jedno veľké hurá. Ďakujem pekne. (Potlesk.)
Holečková, Martina, poslankyňa NR SR (2024-09-17):
Ďakujem veľmi pekne, pán predsedajúci. Pán minister, ja musím sa pridať k pani poslankyni Turčanovej a najmä sa budem venovať tej odľahčovacej službe, ktorú naozaj ministerstvo nastavilo tak, že, alebo ja mám pocit, že je to len riešenie na papieri, aby nejaké bolo. Pretože toto v praxi naozaj nemôže fungovať a nebude fungovať. A ja som presvedčená o tom, že vy to dobre viete, len to nechcete priznať. Prečo? Tak ako bolo spomenuté, naozaj tie zdroje finančné, na to tí ľudia nemajú, ktorí túto službu potrebujú. Ale čo je ešte horšie, my nemáme kapacity na tú odľahčovaciu službu. Jednoducho dnes keď chcete niekde umiestniť svojho príbuzného na odľahčovaciu službu, nenájdete miesto. Dobre vieme, že v pobytových zariadeniach nenájdete ani na, ja poviem za náš kraj, napríklad keď chcete bezodkladne umiestniť niekoho, tak je obrovský problém nájsť, nieto ešte mať voľné miesto na odľahčovaciu službu. Dneska nikto nedrží voľné miesta na odľahčovaciu službu a podľa mňa toto je spôsob, ako by sme mohli odľahčovacej službe pomôcť, ale myslím si, že tú zodpovednosť by musel zobrať štát a nie samosprávy. Ja som o tom presvedčená. A musím povedať, že zabudli ste na obrovskú skupinu ľudí, a to sú najmä, poviem to, rodičia, ktorí sú už prevažne v dôchodkovom veku a majú dospelých zdravotne postihnutých, o ktorých sa starajú, a práve táto skupina najčastejšie potrebuje odľahčovaciu službu a vy ste im ju jednoducho neponúkli. A toto si myslím, že je nevyhnutné, aby ste napravili, pretože títo ľudia vo vyššom veku jednak potrebujú často sami so sebou ísť k lekárovi, ale hlavne si potrebujú oddýchnuť. Na to má tá odľahčovacia služba byť a jednoducho toto absolútne neriešite. Ďakujem veľmi pekne.
Bugár, Béla, podpredseda NR SR (2018-02-09):
Pán poslanec Simon.
Osuský, Peter, poslanec NR SR (2014-11-08):
Ďakujem pekne, pani predsedajúca. No, bilancujúc tlačovú besedu premiéra, musím povedať, že je škoda, že tlačové besedy premiér neabsolvuje v rokovacej sále. Premiér by nám a vlastne i svojim straníkom mohol smelo do očí povedať, že sme opití, respektíve na radu kolegu Jarjabka, že sme prinajlepšom aspoň len sfetovaní. Pokiaľ ide o ďalšie, v talóne mu ešte ostáva riziko, že opozícia je ovládaná scientológmi. A pravdou je, že Tom Cruise bol v tejto rokovacej sále dnes len o niečo kratšie ako premiér. Musím povedať, že ak by sa našli dokonca i takí, ktorí nie sú ani opití, ani sfetovaní a rezistentní voči bludu scientologickému, každopádne hrozí, že sú úžerníkmi. A keď už ani to nie, tak majú rozum zatienený ópiom ľudstva spôsobeným birmovkou. Preto to hovorím, lebo náš premiér je etalón pravdomluvnosti. A ak on predsa o nás povie, že sme opití alebo inak opojení, tak to inak proste nemôže byť a k tomu nám dopomáhaj pánboh.
Zmajkovičová, Renáta, podpredsedníčka NR SR (2012-06-28):
Pán poslanec Bugár.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 139 poslancov, za 98, proti 4, zdržalo sa 36 poslancov, nehlasoval 1. Konštatujem, že tento návrh sme schválili. Teraz prosím určeného spravodajcu z ústavnoprávneho výboru pána poslanca Dominika Drdula, aby uviedol hlasovanie v prvom čítaní o návrhu poslancov Andrejuvovej, Grendela a Šeligu na vydanie zákona, ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry, tlač 1258, bod 94 schváleného programu. Nech sa páči, pán poslanec. (Hlasovanie o návrhu poslancov Národnej rady Slovenskej republiky Anny Andrejuvovej, Gábora Grendela a Juraja Šeligu na vydanie zákona, ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov , tlač 1258)
Martinák, Ľuboš, poslanec NR SR (2010-09-09):
Ďakujem za slovo. Pán predseda parlamentu, už včera som sa o vás zmienil vo svojom vystúpení, že nepoznáte slovo etika. Teraz týmto svojím vyjadrením ste to len dokázali, svojím osočovaním, používaním termínu ako vrchol pokrytectva, ak to vraj myslíme úprimne a tak ďalej. Viete čo, pán predseda? Vy svojím superliberalistickým postojom viete iba každého osočovať, kto má iný názor ako vy, takže taká je pravda, čím dlhšie budete na poste predsedu Národnej rady Slovenskej republiky, tým to bude horšie s naším parlamentom, verte mi.
Jurinová, Erika, podpredsedníčka NR SR (2013-05-15):
Ďakujem pekne, pán poslanec. Otváram rozpravu o tomto bode programu. Do rozpravy som nedostala žiadnu písomnú prihlášku. Pýtam sa, či sa chce niekto z poslancov prihlásiť do rozpravy ústne? Keďže nie, vyhlasujem rozpravu za skončenú. Prípadné záverečné slová od pána navrhovateľa, pána spravodajcu nebudú. Prerušujem zároveň rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 405, spoločná správa výborov má tlač 405a. Prosím podpredsedu vlády a ministra financií Slovenskej republiky Petra Kažimíra, aby vládny návrh zákona odôvodnil. Nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 405.)
Šimečka, Michal, podpredseda NR SR (2024-05-03):
Ďakujem veľmi pekne a dávam slovo spravodajcovi pánovi poslancovi Janckulíkovi, namiesto pána poslanca Jakaba z gestorského výboru pre financie a rozpočet. Nech sa páči, pán poslanec Janckulík, máte slovo.
Luščíková, Darina, poslankyňa NR SR (2024-01-25):
Ďakujem pekne, pán presedajúci, za slovo. Ako správne moja kolegyňa povedala, tak celospoločenská zhoda nie je to, o čo ide vláde Roberta Fica. Robert Fico sám verejne priznal a povedal, a to úplne zjavne, že je to mocenské rozhodnutie. Rovnako ako považujem za mocenské rozhodnutie skrátenie času rozpravy, ktorá bola v podstate na objednávku Roberta Fica. Robert Fico úplne evidentne rozhodol o tom, že naše rokovanie bude skrátené a predseda vlády presadzuje svoje záujmy cez predsedu parlamentu. Predseda parlamentu evidentne konal na jeho príkaz. Je potrebné zdôrazňovať konflikt záujmov predkladateľov. Zákon predkladajú obvinení a obžalovaní alebo ho predkladajú ľudia, ktorí týchto obvinených, obžalovaných a odsúdených zastupujú. Je to niečo neskutočné a nepredstaviteľné v slušnej spoločnosti demokratických štátov. Je zrejmé, že predkladaný zákon a spôsob jeho prijímania nedáva priestor pre spravodlivosť a otvorenú spoločnosť. Spôsob legislatívneho procesu je hrubým a arogantným porušením princípov, na ktorých stojí Európska únia, pričom úplne cynicky sa odvolávate na približovanie sa právu k európskym demokratickým krajinám. Tieto zmeny, ktoré chcete presadiť, predstavujú hrozby, hrozbu pre demokraciu v našej krajine a narúšajú základné hodnoty, na ktorých je postavená. Ďakujem.
P. Hrušovský, predseda NR SR: (2004-09-22):
(Hlasovanie.) 142 prítomných, 67 za, 30 proti, 26 sa zdržalo, 19 nehlasovalo. Neschválili sme návrh. Prosím ďalší návrh.
P. Hrušovský, podpredseda NR SR: (2001-10-04):
(Hlasovanie.) Prítomných 101, za návrh 95, proti 1, zdržali sa 4, nehlasoval 1. Návrh sme schválili. Prosím o ďalší návrh. J. Langoš, poslanec: Áno, pán predsedajúci. Navrhujem, aby Národná rada pridelila tento návrh zákona ústavnoprávnemu výboru, výboru pre financie, rozpočet a menu, výboru pre sociálne veci a bývanie a výboru pre obranu a bezpečnosť ako gestorskému výboru a aby tento návrh zákona prerokovali tieto výbory do 5. novembra 2001 a gestorský výbor do 6. novembra 2001. Ďakujem, prosím, nechajte hlasovať.
V. Tomanová, ministerka práce, sociálnych vecí a rodiny SR: (2007-06-28):
Dohovor o odstránení všetkých foriem diskriminácie žien, Dohovor o ochrane práv všetkých migrujúcich pracovníkov a členov ich rodín a ďalšie, ktoré zasahujú nielen do pôsobnosti rezortu, ktorý riadim, ale v širokom rozsahu aj do školstva, zdravotníctva, výstavby a regionálneho rozvoja, kultúry, spravodlivosti, zahraničných vecí a iných. Z rozboru textu dohovoru, ktorý uskutočnilo naše ministerstvo, keďže experti ministerstva práce, sociálnych vecí a rodiny sa v priebehu dvoch rokov nezúčastňovali na jeho príprave, je zrejmé, že dohovor o právach zdravotne postihnutých patrí rovnakou mierou do pôsobnosti viacerých rezortov a je na vláde, aby rozhodla, kto a kedy ho podpíše. Bez ohľadu na to, čo som uviedla, prijali sme výzvu mimovládnych organizácií zdravotne postihnutých občanov, prevzali sme iniciatívu a pripravili sme návrh na podpis Dohovoru o právach zdravotne postihnutých občanov k predložniu do vlády, ktorý je v súčasnosti v pripomienkovom konaní a je dostupný na webovej stránke ministerstva. Obsahuje aj návrh, aby vláda rozhodla, kto dohovor za Slovensko podpíše tak, aby sa to mohlo uskutočniť v septembri tohto roku počas 62. zasadnutia Valného zhromaždenia OSN. Zároveň poznamenávam, že sa nebránime tomu, aby vláda poverila podpisom moju osobu. Dokonca som naklonená prevziať gesciu aj nad Dohovorom OSN o právach dieťaťa a iných dohovorov, podobne ako mám zodpovednosť za implementáciu Európskej sociálnej charty a iných multilaterálnych dohovorov. Ďakujem.
Mazurek, Milan, poslanec NR SR (2017-12-05):
Ďakujem za slovo. Tak zákon o podpore najmenej rozvinutých okresov v rámci Slovenskej republiky sa v praxi ukázal ako nepodarený, zamrznutý systém, ktorý neprináša ani zďaleka také riešenia, aké sľuboval. Vláda sa síce v budúcnosti bude snažiť nejak tento systém rozhýbať, ale zo skúseností, ktoré slovenská verejnosť už má s jednotlivými sľubmi vlády a s akčnými plánmi, nemôže sa spoliehať jednoducho na to, že sa niečo pohne k lepšiemu. Pani Verešová, ja musím súhlasiť s väčšinou vášho prejavu, ale musím podotknúť jedno obrovské pokrytectvo, ktoré vaše hnutie prezentuje tu v Národnej rade. Hovorili ste tam o tom, že jednou z vylepšení, jednou z takých techník, ako vylepšiť tento stav slovenských najmenej rozvinutých okresov, je to, aby verejné obstarávanie fungovalo takým spôsobom, že by boli práve vyberané firmy z toho okolia toho okresného mesta, z toho okresu, aby jednoducho zamestnávali ľudí odtiaľ, ale keď Ľudová strana Naše Slovensko dávala návrh zákona, ktorý by zmenil podmienky verejného obstarávania tak, aby si mohla každá verejná inštitúcia do podmienok pri verejnom obstarávaní napísať aj to, že chce, aby to bol slovenský výrobca alebo regionálny výrobca, regionálny dodávateľ, tak vaše hnutie OĽANO ako vždy pri našich hlasovaniach zbabelo vytiahlo kartičky a tvárili ste sa, že ste neprítomní. To znamená, tu v pléne hovoríte o tom, ako niečo chcete zmeniť, ale keď máte možnosť, tak vytiahnete kartičky. Potom ako vám majú ľudia veriť? Nielenže nemôžu veriť vládnej koalícii, ktorá už opakovane dokazuje, že klame, kradne a podvádza, ale v tomto prípade ste urobili to isté aj vy.
Gabániová, Darina, poslankyňa NR SR (2011-07-07):
Ďakujem obidvom pánom poslancom, ktorí reagovali na moje vystúpenie. Myslím si, že pomaličky začína byť každému jasné, že treba rozlišovať účtovný názov zisku a skutočne to, o čom to je, tie verejné prostriedky a hospodárenie s nimi. A že na to je vláda, aby bola zodpovedná za to. Pretože ja si ako občan platím predsa štát, aby ochraňoval moje záujmy, potom na čo mi je, všakže? A ďalšia vec. Áno, pán poslanec, napriek všetkému si myslím, že v tomto priestore je málo peňazí, keď sa porovnáme so štátmi Európskej únie, ktoré vydávajú úplne iné percento, momentálne nemám tie percentá, ale na budúce ich poskytnem, na zabezpečenie zdravotnej starostlivosti a prevencie a na to, aby zabezpečili zdravie občanov. Preto si myslím, že je a priori nemorálne, aby z tohoto ešte niekto si takto bužíroval, ak dovolíte, tento pejoratívny výraz. A okrem toho, áno, som tu počula z pléna, samozrejme som za to, že som za to, aby poistencom boli poskytované základné služby na zabezpečenie ich zdravia, plne hradené, aby boli plne hradené poisťovňou vrátane stomatologických služieb, vrátane ošetrenia zubného kazu, ktoré je najčastejšie sa vyskytujúcim ochorením, čiže sa týka temer každého človeka v priebehu jeho života. Nie každý trpí onkologickým ochorením, ale zubný kaz by mal mať a jeho ošetrenie by mal mať každý plne hradené poisťovňou vrátane toho, že prevencia, ktorá má byť samozrejme aspoň 50-percentnou aktivitou každého lekára, by mala byť. Určite nie je tovarom, pán poslanec Kalist, ako ste spomenuli... (Vystúpenie prerušené časomerom.)